Η τοποθέτηση ελαστικών δακτυλίων (περίδεση) στους αιμορροϊδικούς όζους είναι μία αποτελεσματική, σύντομη, ανώδυνη και χωρίς αναισθησία μέθοδος αντιμετώπισης συγκεκριμένων τύπων αιμορροΐδων στο ιατρείο. Αφορά αιμορροΐδες που δεν προπίπτουν μόνιμα έξω από τον πρωκτό. Οι δακτύλιοι, αφού στραγγαλίσουν την αιμορροΐδα στόχο αποπίπτουν σε λίγες μέρες. Η μέθοδος εφαρμόζεται στο ιατρείο και έχει άριστα αποτελέσματα.